ওয়েব ডেস্ক: তৃণমূলের রাজ্যসভার সাংসদ তথা অ্যালকেমিস্ট কর্ণধার কে ডি সিং-এর বিরুদ্ধে বউবাজার থানায় সতঃপ্রণোদিত মামলা দায়ের করল কলকাতা পুলিস। পুলিসের এই পদক্ষেপ অত্যন্ত তাত্পর্যপূর্ণ বলেই মনে করছে রাজনৈতিক মহল। কে ডি সিং-এর ছেলে করণদীপ সিং সহ কয়েকজনের বিরুদ্ধেও মামলা রুজু হয়েছে। ৪২০ ধারায় প্রতারণা, ৪০৬ ধারায় বিশ্বাসভঙ্গ, ১২০বি ধারায় অপরাধমূলক ষড়যন্ত্র ও ৪০৯ ধারায় পাবলিক সার্ভেন্ট দ্বারা বিশ্বাসভঙ্গের অভিযোগে মামলা দায়ের করা হয়েছে। ৮০৯ ধারাতেই মদন মিত্রের বিরুদ্ধে মামলা দায়ের হয়েছিল। ১৬ মার্চ দায়ের হওয়া অভিযোগের ভিত্তিতে মামলা রুজু করল পুলিস। ('স্বচ্ছ তদন্ত শুরু হল, এবার বিচার পাব', নারদকাণ্ডে আদালতের রায়ে প্রতিক্রিয়া ম্যাথু স্যামুয়েলসের)